《呈王荆公》
宋代·郏亶

十里松阴蒋子山，暮烟收尽梵宫宽。
夜深更向紫微宿，坐久始宫凡骨寒。
一派石泉流沆瀣，数庭霜竹颤琅玕。
大鹏泛有捕风便，还许鹪鹩附羽翰。

作者简介：（1038—1103）宋苏州昆山人，字正夫。仁宗嘉祐二年进士。授睦州团练推官。神宗熙宁初任广东安抚司机宜。三年，上书条陈苏州水利，为王安石所称善。五年，除司农寺丞，提举兴修两浙水利。吕惠卿言其措置乖方，罢归。治所居之西水田，为圩岸、沟浍、场圃，一如所陈之说，岁入甚丰。因图状以献，以明前法可用。复任司农寺丞，擢江东转运判官。哲宗元祐初为太府寺丞，出宫温州。以比部郎中召还，未至卒。有《吴门水利书》。